
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 809 

3 Αυγούστου 1998 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 11988 

Έγκριση Κανονισμού ΚΑΦ Λιμένος - Ξηράς Κατακόλου. 
Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΑΣ 
Έχοντας υπόψη: 

1. Τις διατάξεις του άρθ. 11 του Κωδ. Νόμου 5167/ 
1932 «Περί ρυθμίσεως των εις τους λιμένες φορτ/κών ερ¬ 
γασιών», όπως τροποποιήθηκε με το άρθ. 6 του Ν.Δ. 
1254/1949 «Περί τροποποιήσεως και συμπληρώσεως 
ενίων διατάξεων των περί φορτ/σεων νόμων». 

2. Τον Κανονισμό Λειτουργίας-Διοικήσεως και Παροχών 
του Κεφαλαίου Αποζημιώσεων φορτ/τών Ξηράς Κατακό¬ 
λου που δημοσιεύθηκε στο υπ' αριθ. 295Β/4.7.63 ΦΕΚ 
με τις έως σήμερα εν ισχύει τροποποιήσεις και συμπληρώ¬ 
σεις. 

3. Τον Κανονισμό Λειτουργίας-Διοικήσεως και Παροχών 
του Κεφαλαίου Αποζημιώσεων Φορτ/των Λιμένος Κατα¬ 
κόλου που δημοσιεύθηκε στο υπ’ αριθ. 263Β/14.6.63 
ΦΕΚ με τις εν ισχύει τροποποιήσεις και συμπληρώσεις. 

4. Το υπ’ αριθ. 15707/30.6.89 έγγραφο του Υπουρ¬ 
γείου Εργασίας και την υπ’ αριθ. ΙΕ 1269/27.7.89 από¬ 
φαση Νομάρχη με θέμα υπαγωγής σημειωτών στην ασφά¬ 
λιση του ΚΑΦ Λιμένος Κατακόλου. 

5. Την αριθ. 12018/3.11.97 Κ.Υ. απόφαση των Υπουρ¬ 
γών Εργασίας και Κοιν. Ασφαλίσεων και Εμπορικής Ναυτι¬ 
λίας «Περί συγχώνευσης διακεκριμένων κατηγοριών 
φορτ/τών-σημειωτών λιμένος και φορτ/τών ξηράς Κατα¬ 
κόλου σε ενιαία κατηγορία και των εκατέρωθεν υφισταμέ¬ 
νων ΚΑΦ» υπό τον νέο τίτλο «Κεφάλαιο Αποζημίωσης 
Φορτοεκφορτωτών Λιμένα και Ξηράς Κατακόλου 
(Κ.Α.Φ.Λ. Ξ. Κατακόλου)». 

6. Τις διατάξεις του άρθ. 1 του Ν. 2503/97 «Διοίκηση 
και Οργάνωση της Περιφέρειας». 

7. Τις διατάξεις του Π.Δ. 360/97 «Διατήρηση της επο- 
πτείας Ν.Π.Δ.Δ. από τον Υπουργό Εργασίας και Κοιν. Ασφα¬ 
λίσεων». 

8. Το αριθ. 191044/22.5.98 έγγραφο του Υπουργείου 
Εργασίας και Κοινωνικών Ασφαλίσεων, με θέμα άσκηση 
εποπτείας των ΚΑΦ και του ΤΕΗ από το Γενικό Γραμμα- 
τέα Περιφέρειας. 

9. Το αριθ. 5/7.5.98 έγγραφο Δ.Ε. ΚΑΦ Λιμένος Ξηράς 
Κατακόλου με το οποίο μας υποβλήθηκε αντίγραφο του 2/ 
30.4.98 πρακτικού αυτής, αποφασίζουμε: 

Εγκρίνουμε τον Κανονισμό Λειτουργίας, Διοικήσεως και 


Παροχών Κεφαλαίου Αποζημίωσης Φορτ/των Λιμένος- 
Ξηράς Κατακόλου, όπως τροποποιήθηκε και έχει ως πα¬ 
ρακάτω: 

Αρθρο 1 

Το δυνάμει του άρθρου 11 του Κωδ. Νόμου 5167/1932 
και των αποφάσεων του Υπουργού Εργασίας «Περί συστά- 
σεως Κεφαλαίου Αποζημιώσεως Φορτ/τών Λιμένος Κατα¬ 
κόλου και Κεφαλαίου Αποζημίωσης Φορτ/τών Ξηράς Κα¬ 
τακόλου οι οποίες δημοσιεύθηκαν στα ΦΕΚ 162Β/4.9.36 
και ΦΕΚ 58Β/12.5.47 αντίστοιχα, καθώς και της υπ’ αριθ. 
12018/3.11.97 Κ.Υ. απόφασης του Υπουργού Εργασίας 
και Κοινωνικών Ασφαλίσεων και Υπουργού Εμπορικής 
Ναυτιλίας με την οποία ενοποιήθηκαν του ΚΑΦ Λιμένος 
και ΚΑΦ Ξηράς Κατακόλου σε ενιαία κατηγορία, συστα- 
θέν Κεφάλαιο Αποζημιώσεως Φορτ/τών Λιμένος και Ξη¬ 
ράς Κατακόλου εδρεύει στο Κατάκολο και διέπεται υπό 
των εκάστοτε διατάξεων του παρόντος Κανονισμού. 

Όπου εις το παρόν αναφέρεται «Κ.Α.Φ.» νοείται το Κε¬ 
φάλαιο Αποζημιώσεως Φορτ/τών όπου η «Επιτροπή» ή 
«Δ.Ε.» η Επιτροπή Ρυθμίσεως Φορτ/σεων Λιμένος - Ξη¬ 
ράς Κατακόλου η οποία διοικεί το ΚΑΦ και όπου «Πρόε¬ 
δρος» ο Πρόεδρος της Διοικοϋσας το ΚΑΦ και όπου εις το 
παρόν αναφέρεται «Γ.Γ.Π.Δ.Ε.» νοείται ο Γ ενικός Γ ραμμα- 
τέας Περιφέρειας Δυτικής Ελλάδας. 

Άρθρο 2 

1. Σκοπός του ΚΑΦ είναι η παροχή εφ’ άπαξ αποζημιώ¬ 
σεως στα εις αυτό υπαγόμενα πρόσωπα σε περίπτωση 
οριστικής εξόδου αυτών από το επάγγελμα α) προς απο¬ 
κατάσταση ισορροπίας μεταξύ προσφοράς και ζήτησης 
εργασίας και β) για λόγους ασφαλείας κατά τη διεξαγωγή 
της εργασίας (αναπηρία, γήρας). Σε περίπτωση θανάτου 
και για λόγους προνοίας στα εις το παρόν οριζόμενα μέλη 
οικογένειας των θνησκόντων φορτ/τών και λοιπών στο 
ΚΑΦ υπαγόμενων προσώπων μπορεί να χορηγείται εφ’ 
άπαξ βοήθημα. 

2. Εις το ΚΑΦ υπάγονται υποχρεωτικά όλοι οι φορτ/τές: 

ι) οι εφοδιασθέντες με βιβλιάριο επαγγελματικής ταυτό¬ 
τητας φορτ/τών-σημειωτών υπό των πρώην ΕΡΦΛ Κατα¬ 
κόλου και ΕΡΦ Ξηράς Κατακόλου και εγγεγραμμένοι εις 
τα αντίστοιχα μητρώα και 

ιι) οι εφοδιαζόμενοι με βιβλιάριο επαγγελματικής ταυτό¬ 
τητας φορτ/τών υπό της ΕΡΦΛ Ξ. Κατακόλου βάσει των 
κείμενων περί φορτ/τών εργασιών διατάξεων και εγγε¬ 
γραμμένοι εις το μητρώο της Επιτροπής. 

Άρθρο 3 

1. Το ΚΑΦ σύμφωνα με το άρθρο 5 του Νόμου 6178/34 
διοικείται από την ΕΡΦΛ - Ξ. Κατακόλου. Η Επιτροπή αυτή 
ειδικότερα έχει τις εξής αρμοδιότητες: 

α) Διαχειρίζεται την περιουσία του ΚΑΦ σύμφωνα με τις 
διατάξεις του παρόντος Κανονισμού των κείμενων Νόμων 
και Υπουργικών Αποφάσεων ή Διαταγών. 

β) Επιμελείται για την κανονική είσπραξη των πόρων αυ¬ 
τού. 

γ) Αποφασίζει για κάθε αίτηση χορήγησης εφ’ άπαξ 
αποζημίωσης και κάθε άλλης παροχής προβλεπόμενης 
από τις κείμενες διατάξεις και μεριμνά για την πληρωμή 
αυτών. 

δ) Εγκρίνει κάθε δαπάνη σχετιζόμενη με την λειτουργία 
γενικά του ΚΑΦ. 

ε) Αποφασίζει για την τοποθέτηση των κεφαλαίων του 
και της εκποιήσεως, υποθηκεύσεως ή ενεχυριάσεως των 
περιουσιακών του στοιχείων. 

στ) Συμβιβάζεται ή παραιτείται από δικαστικούς αγώ¬ 
νες, εγκρίνει τον ετήσιο προϋπολογισμό και 

ζ) Επιμελείται για την λήψη κάθε μέτρου αποσκοπού- 
ντος στην αρτιώτερη εκπλήρωση των σκοπών του ΚΑΦ. 

Οι επί σοβαρών ζητημάτων αποφάσεις της Επιτροπής 
(επένδυση κεφαλαίων, ενεχυριάσεως-υποθηκεύσεως και 
εκποιήσεως περιουσιακών στοιχείων, κ.λπ) δεν εκτελού- 
νται χωρίς την προηγούμενη έγκριση του Γ.Γ.Π.Δ.Ε. 

2. Ο Πρόεδρος διευθύνει τις συνεδριάσεις της Επιτρο¬ 
πής και εκπροσωπεί το ΚΑΦ εξωδίκως και δικαστικώς. 

3. Το ΚΑΦ δε δεσμεύεται έναντι τρίτων χωρίς προηγού¬ 
μενη απόφαση της Επιτροπής. 

4. Ο Πρόεδρος εκτελεί και καθήκοντα προϊσταμένου 
του ΚΑΦ ειδικότερα δε εποπτεύει της διεξαγωγής της 
όλης υπηρεσίας του.ΚΑΦ και της εισπράξεως των πόρων 
του, ενεργεί και υπογράφει την αλληλογραφία καθώς και 
τα διαχειριστικά έγγραφα, καταρτίζει τα προς συζήτηση 
θέματα της ημερήσιας διατάξεως, εισηγείται τα θέματα 
στην Επιτροπή και επιμελείται για την εκτέλεση των λαμ- 
βανομένων αποφάσεων, καταρτίζει τον ετήσιο προϋπολο¬ 
γισμό και έχει την επιμέλεια της κανονικής διεξαγωγής της 
διαχείρισης και τήρησης των διαχειριστικών στοιχείων. 

5. Χρέη Γραμματέα της Επιτροπής εκτελεί ένας από 
τους υπαλλήλους του ΚΑΦ και ελλείψει αυτών υπάλληλος 
άλλης υπηρεσίας οριζομένης από την Επιτροπή. Αυτός 
τηρεί τα πρακτικά και επιμελείται των σχετικών υπηρεσιών 
σύμφωνα με τις υποδείξεις του Προέδρου. 

6. Στον Πρόεδρο, τα μέλη και τον Γ ραμματέα της Δ.Ε. 
του ΚΑΦ καταβάλλονται εις βάρος του ΚΑΦ εφ’ όσον υφί- 
σταται οικονομική δυνατότητα σύμφωνα με την παρ. 4 του 
άρθρου 9 του Α.Ν. 1538/1950 έξοδα κινήσεως και συνε¬ 
δριάσεων ή όταν πρόκειται για ιδιώτες μέλη αποζημίωση 
για τις προσελεύσεις αυτών στις συνεδριάσεις και την 
άσκηση των καθηκόντων τους γενικά, των οποίων το ποσό 
ορίζεται με Κ.Υ. απόφαση του Υπουργού Εργασίας και Οι¬ 
κονομικών (Κ.Υ.Α. αριθμ. 2074540/10925/ 0022/ 
21.11.97 ΦΕΚ 971 /31.10.97) μετά από πρόταση της Δ.Ε. 
του ΚΑΦ και εντός των ορίων των υπό των κοινών αποφά¬ 
σεων των αρμοδίων Υπουργών οριζόμενων. 

Έτσι στον Πρόεδρο και Γ ραμματέα για την προπαρα- 
σκευή των συνεδριάσεων και την άσκηση γενικά των κα¬ 
θηκόντων τους (υπογραφή εγγράφων, παροχή οδηγιών, 
σύνταξη πρακτικών, εποπτεία και έλεγχος των εισπρά¬ 
ξεων των πόρων του ΚΑΦ) μπορεί να παρέχονται επιπλέον 
έξοδα κινήσεως για πρόσθετες προσελεύσεις, ο δε αριθ¬ 
μός αυτών των προσθέτων προσελεύσεων ορίζεται με 
απόφαση του Υπουργού Εργασίας μετά από πρόταση της 
Δ.Ε. του ΚΑΦ. 

Οι αμοιβόμενες συνεδριάσεις δεν μπορούν να υπερβαί¬ 
νουν τις δύο (2) κατά μήνα. Οι διατάξεις του περί προσθέ¬ 
των αμοιβών των Δημοσίων Υπαλλήλων, κ.λπ όπως ισχύ¬ 


ουν κάθε φορά, εφαρμόζονται ανάλογα στους Δημοσίους 
Υπαλλήλους οι οποίοι μετέχουν στην Δ.Ε. του ΚΑΦ. 

Άρθρο 4 

1. Η Επιτροπή συνέρχεται μετά από πρόσκληση του 
Προέδρου. 

Οι αποφάσεις της λαμβάνονται κατά πλειοψηφία των 
παρόντων μελών με φανερή ψηφοφορία, σε περίπτωση 
δε ισοψηφίας νικά η ψήφος του Προέδρου. Μυστική ψη¬ 
φοφορία γίνεται όταν αυτό κρίνει απαραίτητο ο Πρόεδρος 
ή ζητείται από δύο μέλη της Επιτροπής. Σε περίπτωση 
ισοψηφίας σε μυστική ψηφοφορία η πρόταση θεωρείται 
απορριφθείσα. Εάν πρόκειται να συζητηθεί από την Επι¬ 
τροπή υπόθεση η οποία αφορά ιδιωτικά συμφέροντα μέ¬ 
λους αυτής ή συγγενούς μέλους αυτής μέχρι τετάρτου 
βαθμού συγγένειας δεν δύναται το μέλος αυτό να λάβει 
μέρος στη συζήτηση και στην ψηφοφορία. 

2. Εάν μέλος απουσιάζει για τρεις συνεχείς συνεδριά¬ 
σεις αδικαιολόγητα μπορεί ν’ αντικατασταθεί με απόφαση 
του Γ.Γ.Π.Δ.Ε. μετά από πρόταση της Επιτροπής. 

3. Απαγορεύεται από τα μέλη της Επιτροπής η ανακοί¬ 
νωση σε τρίτους των πρακτικών των συνεδριάσεων και ότι 
συζητήθηκε σ’ αυτές. 

4. Οι αποφάσεις της Επιτροπής δεν εκτελούνται πριν την 
επικύρωση απ' αυτήν των πρακτικών της συνεδριάσεως εις 
την οποία ελήφθησαν ή της εγκρίσεώς τους από τον 
Γ.Γ.Π.Δ.Ε., εκτός της περιπτώσεως που η Επιτροπή κρίνει 
την επείγουσα ανάγκη η οποία επιβάλλει την άμεση επικύ¬ 
ρωση των πρακτικών. 

Άρθρο 5 

Πόροι - Διαχείριση - Λογιστικά Βιβλία 

Πόροι του ΚΑΦ είναι: 

1. Οι από της υπ’ αριθμ. 35940/1946 Κοινής Αποφά- 
σεως των Υπουργών Οικονομικών και Εργασίας (ΦΕΚ 
172Β/21.10.46) ως και της υπ’ αριθμ. 22399/53 Κοινής 
Απόφασης των Υπουργών Συντονισμού, Οικονομικών, Ερ¬ 
γασίας, Δημοσίων Έργων και Εμπορίου (ΦΕΚ 100Β/ 
25.4.1953) οριζόμενες εισφορές ήτοι: 

α) Ποσοστό 4% επί των εκάστοτε καταβαλλομένων νο¬ 
μίμων εργατικών δικαιωμάτων ως επαύξηση των τιμολο¬ 
γίων φορτοεκφορτώσεων η οποία βαρύνει τον οιονδήποτε 
φορτωτή ή παραλήπτη του εμπορεύματος ή είδους και 

β) Ποσοστό 2% επί των εκάστοτε εισπραττομένων νομί¬ 
μων εργατικών δικαιωμάτων ως κράτηση η οποία βαρύνει 
τους εργάτες φορτοεκφορωτές. 

Η ανωτέρω εισφορά (εργοδοτική) αποτελεί ειδική επαύ¬ 
ξηση του τιμολογίου φορτ/σεων και είναι υποχρεωτική για 
κάθε φορτωτή ή παραλήπτη, ακολουθεί δε κάθε τυχόν με¬ 
ταγενέστερη ενεργηθησομένη από τους αρμοδίους Υπουρ¬ 
γούς αυξομείωση. 

2. Τα κατ’ εφαρμογή του άρθρου 7 του Νόμου 1749/ 
1944 επιβαλλόμενα πρόστιμα σε εργοδότες, φορτ/τές 
κ.λπ. 

3. Οι τόκοι καταθέσεων από Τράπεζες ή άλλες επενδύ¬ 
σεις των κεφαλαίων του ΚΑΦ και 

4. Κάθε πρόσοδος από χαριστική αιτία. 

Άρθρο 6 

1. Η είσπραξη της εργοδοτικής υπέρ του ΚΑΦ εισφοράς 
ενεργείται σύμφωνα με τα αποδεικτικά είσπραξης εργατι¬ 
κών δικαιωμάτων και σε ειδική στήλη κάτω απ’ αυτή του 
συνόλου των εργατικών δικαιωμάτων από εισπράκτορα 
οριζόμενο από την Δ.Ε. και υποδεικνυόμενο από την Διοί¬ 
κηση του Σωματείου φορτ/τών από τα καταλληλότερα 
μέλη αυτού. Η Δ.Ε. μπορεί να προβαίνει στην αντικατά¬ 
σταση αυτού εφ’ όσον κατά την κρίση της δεν θεωρείται 
κατάλληλος για την υπηρεσία αυτή. 

2. Τα ανωτέρω αποδεικτικά είσπραξης εργατικών δικαι¬ 
ωμάτων παρέχονται από το ΙΚΑ. Σε περίπτωση άρνησής 

του εκτυπώνονται από το Σωματείο με δαπάνη του ίδιου 
και κατόπιν οδηγιών της Δ.Ε. του ΚΑΦ. Σε κάθε περί¬ 
πτωση τ’ ανωτέρω αποδεικτικά πρέπει να είναι αριθμη- 
μένα, να σφραγίζονται πριν τη χρησιμοποίησή τους με τη 
σφραγίδα του ΚΑΦ και να αναγράφονται σε ειδικό βιβλίο 
παράδοσης και παραλαβή ή χρησιμοποίησης αυτών. 

3. Απαγορεύεται η είσπραξη οποιοσδήποτε εργατικής 
αμοιβής χωρίς την έκδοση της παραπάνω απόδειξης. 

4. Από το παραπάνω αποδεικτικό το πρώτο παραδίδεται 
εις τον καταβάλοντα τα εργατικά δικαιώματα, το άλλο 
στην υπηρεσία του ΚΑΦ το δε στέλεχος παραμένει στο 
Σωματείο, το οποίο ανακοινώνει στο ΚΑΦ την εξάντληση 
των παραδοθέντων στελεχών για ενημέρωση του ανω¬ 
τέρω ειδικού βιβλίου. 

5. Βάσει των ανωτέρω αποδεικτικών είσπραξης τηρείται 
από το Σωματείο ή ομάδα φορτ/τών βιβλίο είσπραξης και 
κατανομής των εργατικών δικαιωμάτων στο οποίο αναγρά¬ 
φονται κάθε ημέρα το σύνολο των εισπραχθέντων εργατι¬ 
κών δικαιωμάτων, οι επ' αυτών κρατήσεις υπέρ ΚΑΦ και 
λοιπών οργανισμών και τέλος το μερίδιο το οποίο αναλογεί 
σε κάθε φορτ/τή. 

Το βιβλίο αυτό θεωρείται υποχρεωτικά από τον Πρόε¬ 
δρο της επιτροπής. 

6. Σε χρονικά διαστήματα οριζόμενα από την Δ.Ε. του 
ΚΑΦ, κατά το δυνατό συ μπίπτοντα με αυτά της κατανομής 
των εργατικών δικαιωμάτων, όχι όμως μεγαλύτερα των 15 
ημερών, ο εκάστοτε εισπράκτορας των δικαιωμάτων αυ¬ 
τών υποχρεούται να παρακρατεί τις αναλογούσες σε αυτό 
υπέρ του ΚΑΦ εισφορές (εργοδοτική εισφορά και εργα¬ 
τική), να καταθέτει αυτές στην Τράπεζα σε λογαριασμό 
του ΚΑΦ, να αναγγέλει δε την κατάθεση στο ΚΑΦ μ’ έγ¬ 
γραφο συνοδευόμενο από τα παρακάτω στοιχεία: 

1. Συνοπτική κατάσταση η οποία περιλαμβάνει: 

α) Τους αριθμούς των εκδοθέντων αποδείξεων είσπρα¬ 
ξης των εργατικών δικαιωμάτων. 

β) Τη χρονολογία εκδόσεως των αποδείξεων. 

γ) Το ονοματεπώνυμο του καταβάλλοντος την εργατική 
αμοιβή. 

δ) Το ποσό των εισπραχθέντων εργατικών δικαιωμάτων 
και 

ε) Το ποσό της εργοδοτικής εισφοράς και της εργατι¬ 
κής. 

2. Τις εκδοθείσες για την είσπραξη των κατατεθέντων 
δικαιωμάτων σχετικές αποδείξεις και 

3. Τις αποδείξεις της Τράπεζας από την οποία εισπρά- 
χθηκαν τα δικαιώματα. 

Βάσει των ανωτέρω στοιχείων το ΚΑΦ θα διενεργεί τον 
έλεγχο για τη διαπίστωση της κανονικής και έγκαιρης από¬ 
δοσης των δικαιωμάτων. 

7. Απαγορεύεται η χρησιμοποίηση χρημάτων από τις ει¬ 
σπράξεις του ΚΑΦ πριν την κατάθεσή τους στον τηρού¬ 
μενο Τραπεζικό λογαριασμό. 

Δύναται η Διοίκηση του ΚΑΦ να καταθέτει τα κεφάλαια 
αυτού σε μία ή δύο εκ των τραπεζών, Τράπεζας Ελλάδος, 
Εθνικής Τράπεζας Ελλάδος και Αγροτικής Τράπεζας, 
προτιμώμενης της Τράπεζας Ελλάδος και σε πίστωση του 
λογαριασμού κεφάλαιο αποζημιώσεως φορτ/τών. 

Άρθρο 7 

Η πραγματοποίηση δαπανών ή εξόδων λειτουργίας του 
ΚΑΦ καθώς και οι υπ’ αυτού χορηγούμενες παροχές ενερ- 
γείται εντός των ορίων του εγκεκριμένου προϋπολογι¬ 
σμού, σύμφωνα με τα εις το παρόν άρθρο οριζόμενα. 

Οι πάγιες και τακτικές δαπάνες ενεργούνται μετά από 
απόφαση της Δ.Ε. προκειμένου δε για έκτακτες ή απρό¬ 
βλεπτες δαπάνες μαζί με την απόφαση της επιτροπής 
απαιτείται και έγκριση του Γ.Γ.Π.Δ.Ε. 

Η ανάληψη από την Τράπεζα του εκάστοτε αναλογού- 
ντος ποσού για την πληρωμή των δαπανών και παροχών 


ενεργείται βάσει τριπλοτύπων ενταλμάτων πληρωμής τα 
οποία υπογράφονται από τον Πρόεδρο και ένα μέλος της 
Επιτροπής το οποίο ορίζεται απ’ αυτή. 

Από τα τριπλότυπα αυτά το ένα παραδίδεται στον δι¬ 
καιούχο ή σε άλλο νομίμως εξουσιοδοτημένο πρόσωπο για 
την είσπραξη από την Τράπεζα του αναγραφόμενου χρη¬ 
ματικού ποσού, το δε άλλο αποστέλλεται στην Τράπεζα 
σύμφωνα με το οποίο θα ενεργήσει την πληρωμή, το δε 
στέλεχος παραμένει στην υπηρεσία του ΚΑΦ. 

Η Τράπεζα μετά την πληρωμή επιστρέφει στην υπηρε¬ 
σία του ΚΑΦ το αποσταλέν σ’ αυτή προς πληρωμή τριπλό¬ 
τυπο (ένταλμα) μαζί με τα δικαιολογητικά εξόφλησης και 
τα αποδεικτικά απόδοσης των τυχόν υπέρ τρίτων κρατή¬ 
σεων. 

Όλες οι πληρωμές ενεργούνται μέσω της Τραπέζης της 
Ελλάδος ή της Τράπεζας όπου υπάρχουν οι σχετικοί λογα¬ 
ριασμοί ΚΑΦ δυνάμει ενταλμάτων εκδιδομένων στο όνομα 
εκάστου των δικαιούχων πάντοτε στο καθαρό πληρωτέο 
ποσό, ήτοι μετ’ αφαίρεση των νομίμων κρατήσεων. 

Η α νάλη ψη από την Τ ράπεζα χρη ματικού ποσούαπότον 
Πρόεδρο ή μέλος ή υπάλληλο του ΚΑΦ για την πληρωμή 
παροχών ή δαπανών ή δανείων απαγορεύετάι, πλην των 
παρακάτω ειδικών περιπτώσεων κατά τις οποίες δύναται 
από την Δ.Ε. να ορίζεται υπάλληλος ο οποίος αναλαμβάνει 
από την Τ ράπεζα, με απόδοση λογαριασμού, το κατά περί¬ 
πτωση απαιτούμενο καθαρό πληρωτέο ποσό, ήτοι: 

α) Για την πληρωμή των αποδοχών, Δώρου και επιδομά¬ 
των στο προσωπικό. 

β) Για την καταβολή των αποζημιώσεων στα μέλη της 
Δ.Ε. 

γ) Γ ια την απόδοση των υπέρ τρίτων κρατήσεων και ει¬ 
σφορών. 

Εφόσον αυτή δεν μπορεί να πραγματοποιηθεί με τη με¬ 
ταφορά των οικείων ποσών από την Τράπεζα και 

δ) Γ ια την απόδοση του φόρου και χαρτοσήμου στο Δη¬ 
μόσιο. 

Άρθρο 8 

Οι πάσης φύσεως προμήθειες (γραφική ύλη, έντυπα, 
έπιπλα, σκεύη κ.λπ.) ενεργούνται σύμφωνα με τις διατά¬ 
ξεις του Π.Δ./τος 394/96, τις ισχύουσες διατάξεις του Ν. 
2286/95 για τις προμήθειες του Δημοσίου ή όπως αυτές 
μεταγενέστερα τροποποιηθούν. 

Άρθρο 9 

Τα εκάστοτε διαθέσιμα κεφάλαια του ΚΑΦ μπορούν να 
επενδύονται, σε βραχυπρόθεσμα έντοκα δάνεια στους 
υπαγόμενους στο ΚΑΦ, εξοφλούμενα σε μηνιαίες δόσεις 
καθοριζόμενες με σχετική απόφαση και εφ’ όσον συντρέ¬ 
χουν εξαιρετικοί λόγοι χορήγησης αυτών των δανείων 
όπως μείωση των ερνασιών, εξαιρετικές οικογενειακές 
ανάγκες, κ.ά. 

Δάνειο στον ίδιο ασφαλισμένο χορηγείται μόνο μετά την 
ολοσχερή εξόφληση του πρώτου δανείου. Κάθε απόφαση 
της Δ.Ε. του ΚΑΦ περί χορηγήσεως δανείου υπόκεινται 
στην έγκριση του Γ.Γ.Π.Δ.Ε. και δεσμεύεται από τον Α.Ν. 
1611/50 το Ν.Δ. 2999/99 και τις εκάστοτε αποφάσεις 
της Επιτροπής Νομισματικών και Πιστωτικών θεμάτων της 
Τράπεζας Ελλάδος και του Υπουργού Εργασίας και Κοι¬ 
νωνικών Ασφαλίσεων. 

Άρθρο 10 

Το ΚΑΦ τηρεί πάντα τα εν το από 2.3.1933 Ν.Δ. περί 
λογιστικής λειτουργίας των Οργανισμών Κοινωνικής 
Ασφαλίσεως και τις εκάστοτε σύμφωνες με αυτό το Διά¬ 
ταγμα οδηγίες της αρμόδιας Υπηρεσίας του Υπουργείου 
Εργασίας οριζόμενα λογιστικά βιβλία και ανάλογα πάντα 
της παρουσιαζόμενης κίνησης του Οργανισμού, ήτοι: 

1. Ημερολόγιο 

2. Γενικό Καθολικό 

3. Βιβλίο απογραφών καθώς και άλλα βοηθητικά αυτού, 
στα οποία εμφανίζεται η οικονομική κίνηση του ΚΑΦ, ήτοι: 

1. Πρόχειρο βιβλίο εισπράξεων 

Σε αυτό ο ενεργών τις εισπράξεις από εισφορές κατα¬ 
χωρεί κατ’ αύξοντα αριθμό διπλότυπο και ημερομηνία, τις 
πραγματοποιούμενες εισπράξεις αναγράφοντας σε κάθε 
μία είσπραξη τα απαραίτητα για την υπηρεσία και για κάθε 
έλεγχο στοιχεία. 

Στο τέλος κάθε 1 δνθημέρου ή εβδομάδας ή και σε με¬ 
γαλύτερα χρονικά διαστήματα ανάλογα με την κάθε φορά 
παρουσιαζόμενη κίνηση συντάσσεται από τον αρμόδιο, 
βάσει του προχείρου βιβλίου εισπράξεων και κατόπιν 
ελέγχου της κινήσεως των εισπράξεων, κατάσταση ει¬ 
σπράξεων κάθε δεδομένης χρονικής περιόδου, η οποία 
υπογράφεται από τον αρμόδιο εισπράκτορα ή υπάλληλο 
και τον Προϊστάμενο του ΚΑΦ. 

Η κατάσταση αυτή καθώς και τα λοιπά στοιχεία, τα ορι¬ 
ζόμενα στην παρ. 6 του άρθρου 6 του παρόντος, ήτοι η 
απόδειξη είσπραξης των εισφορών και η απόδειξη κατά¬ 
θεσης επισυνάπτονται και αποτελούν τα δικαστικά στοι¬ 
χεία των εισπράξεων της κάθε περιόδου και κατάθεσης 
αυτών στην Τράπεζα. 

2. Βιβλίο Εσόδων. 

Σ’ αυτό καταχωρείται κατά χρονολογική σειρά το ποσό 
των εισπράξεων, όπως αυτό αναφέρεται σε κάθε μία από 
τις ανωτέρω καταστάσεις, καθώς και οι εισπράξεις πόρων 
από άλλη αιτία (τόκοι καταθέσεων, εισφορές υπαλλήλων, 
κλπ) σε ιδιαίτερη μερίδα του βιβλίου αυτού. 

Με κάθε κατάθεση στην Τράπεζα σημειώνεται στην ίδια 
στήλη της οικείας μερίδας και παραπλεύρως κάθε κατα- 
τεθέντος ποσού ο αριθμός και η ημερομηνία της αποδεί- 
ξεως της Τράπεζας. 

3. Βιβλίο Χρεωστών 

Σ’ αυτό εμφανίζονται κατά μερίδες οι προσωπικοί χρεω¬ 
στικοί λογαριασμοί. 

Στη χρέωση του λογαριασμού της Τράπεζας καταχω- 
ρούνται τα σ' αυτή κατατεθημένα ποσά, σύμφωνα με τα 
εκδιδόμενα δικαιολογητικά των εσόδων και τις αποδείξεις 
της Τράπεζας, στη δε πίστωση οι ενεργούμενες αναλή¬ 
ψεις σύμφωνα με τις επιταγές ή χρηματικές εντολές. 

4. Βιβλίο Εξόδων και Παροχών 

Σ’ αυτό καταχωρούνται η κατά τον προϋπολογισμό κατά 
το κεφάλαιο και άρθρο, διάκριση των εξόδων, όλες οι δα¬ 
πάνες διοικήσεως, διαχειρίσεως και λειτουργίας του ΚΑΦ, 
καθώς και οι απ’ αυτό χορηγούμενες παροχές, σύμφωνα 
με τα εκδιδόμενα εντάλματα πληρωμής. 

Πάνω από κάθε λογαριασμό εξόδων αναγράφεται το 
εγκεκριμένο και το αναγραφόμενο στον προϋπολογισμό 
ποσό πιστώσεως κάθε χρήσης για την ευκολότερη παρα¬ 
κολούθηση και αποφυγή υπέρβασης αυτού. 

5. Βιβλίο απογραφών 

Σ’ αυτό καταχωρείται στο τέλος κάθε χρήσεως ο ισολο¬ 
γισμός και απολογισμός αυτής όπως αυτός προκύπτει από 
τους τηρούμενους στα βιβλία λογαριασμούς υπογραφόμε- 
νος από τον Πρόεδρο και τον λογιστή. 

6. Βιβλίο αποζημιουμένων. 

Σ’ αυτό καταχωρείται στην ατομική μερίδα κάθε αποζη- 
μιούμενου το καταβληθέν σ’ αυτόν ποσό παροχής. 

Εκτός από τα παραπάνω βιβλία μπορεί η υπηρεσία ανά¬ 
λογα με τις παρουσιαζόμενες ανάγκες να τηρεί και άλλα 
όπως είναι Βιβλίο επίπλων και σκευών, κ.λπ εφ’ όσον πα¬ 
ρουσιάσουν κίνηση τέτοιοι λογαριασμοί. 

Αρθρο 11 

Προϋπολογισμός - Ισολογισμός και 
Απολογισμός - Έλεγχος 

1. Από τον Πρόεδρο και τον λογιστή συντάσσεται στο 
τέλος κάθε ημερολογιακού έτους, ο οποίος αντιστοιχεί σε 
κάθε οικονομική χρήση, ο προϋπολογισμός εσόδων του 


επόμενου έτους, σύμφωνα με τις εκάστοτε οδηγίες της 
αρμόδιας υπηρεσίας του Υπουργείου Εργασίας. Ο προϋ¬ 
πολογισμός αυτός μετά από έγκριση της Επιτροπής υπο¬ 
βάλλεται στην Υπηρεσία Δημοσιονομικού Ελέγχου για τε¬ 
λική έγκριση. 

Στον προϋπολογισμό αναγράφονται κατά κεφάλαια και 
άρθρα τα προβλεπόμενα να πραγματοποιηθούν κατά την 
επόμενη χρήση έσοδα και έξοδα, καθώς και οι καταβολές 
παροχών, κατά τα υπάρχοντα δεδομένα τις σχετικές προ¬ 
βλέψεις. 

2. Μέσα στο πρώτο μήνα κάθε έτους καταρτίζεται ο ισο¬ 
λογισμός και απολογισμός της ληξάσης οικονομικής χρή¬ 
σης κατά τις οδηγίες της αρμόδιας υπηρεσίας του Υπουρ¬ 
γείου Εργασίας, ο οποίος εγκρινόμενος από την Επιτροπή 
υποβάλλεται με σχετική έκθεση στην Υπηρεσία ελεγκτι¬ 
κού Συνεδρίου. 

Στον πίνακα του ισολογισμού καταχωρούνται στο μεν 
ενεργητικό: 

α) Τα κατά την 31η Δεκεμβρίου στο ταμείο της υπηρε¬ 
σίας μετρητά σύμφωνα με τις εγγραφές του προχείρου βι¬ 
βλίου εισπράξεων, 

β) Οι καταθέσεις στην Τράπεζα (το υπόλοιπο του λογα¬ 
ριασμού από το σχετικό βιβλίο), 
γ) Τα από του ς διάφορους χρεωστές οφείλομε να ποσά, 
δ) Η αξία των επίπλων και σκευών (υπόλοιπο της αξίας 
των μετ’ αφαίρεση ποσοστού 10% λόγω αποσβέσεως που 
βαραίνει τα έξοδα) και τέλος κάθε άλλο υπάρχον περιου¬ 
σιακό στοιχείο (χρεώγραφα, κ.λπ). 

Στην δε πλευρά του παθητικού αναγράφεται: 
ι) Το αποθεματικό κεφάλαιο (καθαρά περιουσία) 
ιι) Οι τυχόν υποχρεώσεις (πιστωτές). 

Στον πίνακα του απολογισμού αναγράφονται στην μεν 
στήλη των εσόδων το σύνολο των κατά κατηγορίες πραγ- 
ματοποιηθέντων εσόδων (από το βιβλίο εσόδων), στη δε 
στήλη των εξόδων διάφορες δαπάνες και παροχές (από το 
βιβλίο εξόδων). 

3. Μετά από την ανωτέρω κατάρτιση του ισολογισμού 
και απολογισμού κάθε χρήσεως διενεργείται έλεγχος της 
διαχείρισης του ΚΑΦ από Εξελεγκτική Επιτροπή η οποία 
ορίζεται κάθε έτος από τρν Γ.Γ.Π.Δ.Ε. σύμφωνα με: α) τις 
διατάξεις του Ν. 2503/97 Περί «Διοίκησης, Οργάνωσης, 
Στελέχωσης της Περιφέρειας ρύθμιση θεμάτων για την 
Τοπική Αυτοδιοίκηση και άλλες διατάξεις» και β) την κατ’ 
έτος εκδιδόμενη σχετική Εγκύκλιο Γεν. Δ/νσης Επιθεώ¬ 
ρησης του Υπουργείου Οικονομικών «Περί ετήσιου κλεισί¬ 
ματος βιβλίων υπολόγων, διαχειριστών κ.λπ.». 

4. Στον Πρόεδρο της εν λόγω Επιτροπής και τα μέλη αυ¬ 
τής καταβάλλονται έξοδα κινήσεως για τον τακτικό έλεγχο 
της διαχείρισης κάθε χρήσεως, σύμφωνα με τα αναγραφό¬ 
μενα έξοδα στον προϋπολογισμό του ΚΑΦ. 

Άρθρο 12 
Υπηρεσία του ΚΑΦ 

1. Η Υπηρεσία του ΚΑΦ διεξάγεται είτε από τα υπό του 
παρόντος Κανονισμού οριζόμενα όργανα (Προέδρου- 
Γραμματέα) είτε από υπάλληλο που προσλαμβάνεται σύμ¬ 
φωνα πάντοτε με τις εκάστοτε διατάξεις περί προσλή¬ 
ψεων στο δημόσιο, μετά από απόφαση της Επιτροπής, 
εγκρινόμενη από τον Γ.Γ.Π.Δ.Ε. 

2. Μέχρι προσλήψεως αναγκαίου τακτικού προσωπικού 
στο ΚΑΦ σύμφωνα με τις εκάστοτε κείμενες περί προσ¬ 
λήψεων διατάξεις, δύναται δι’ αποφάσεως της Επιτροπής 
εφόσον υπάρχει έγκριση του Γ.Γ.Π.Δ.Ε. να διατίθεται δα¬ 
πάνη: α) για την διεξαγωγή της Υπηρεσίας του ΚΑΦ και β) 
για την τήρηση των λογιστικών του βιβλίων κ.λπ. 

3. Όποτε απαιτείται η Επιτροπή μετά από απόφαση, δι' 
υποθέσεις που αφορούν το ΚΑΦ, μπορεί να προβαίνει εις 

την καταβολή δικαστικών εξόδων βάσει του κώδικα περί 
αμοιβής δικηγόρων. 

Αρθρο 13 

Παροχές 

Δικαίωμα προς ανάληψη εκ του ΚΑΦ εφάπαξ αποζημιώ- 
σεως έχουν και εφόσον πληρούν τις εις το άρθρο 14 του 
παρόντος ειδικότερα οριζόμενες προϋποθέσεις οι εργά¬ 
τες φορτ/τες του πρώην ΚΑΦ Λιμένος Κατακόλου και 
ΚΑΦ Ξηράς Κατακόλου, οι Σημειωτές Λιμένος Κατακόλου 
καθώς και οι εργάτες φορτ/τές του παρόντος ΚΑΦ οι 
οποίοι οριστικά απομακρύνονται από το επάγγελμα για 
τους παρακάτω λόγους: 

Α. Για την ασφάλεια της διεξαγωγής φορτ/κών εργα¬ 
σιών ήτοι λόγω: 

α) Γήρατος 

β) Διαρκούς σωματικής ή διανοητικής νόσου ή αναπη¬ 
ρίας σε βαθμό που να καθιστά αυτόν διαρκώς ανίκανο για 
την άσκηση του επαγγέλματος του φορτ/τού. 

γ) Ατυχήματος σε συμβάν εν ώρα εργασίας και εφόσον 
ένεκα αυτού καθίσταται ο παθών οριστικά ανίκανος για 
την περαιτέρω άσκηση του επαγγέλματος του φορτ/ 
τού. 

δ) Οριστικής αφαίρεσης του βιβλιαρίου επαγγελματικής 
ταυτότητας συνεπεία πειθαρχικής ποινής που επιβλήθηκε 
σύμφωνα με τις κείμενες «περί φορτ/σεων» διατάξεις. 

ε) Ειδικού λόγου για την προστασία της ασφάλειας κατά 
τη διεξαγωγή των φορτ/τικών εργασιών. 

Β. Για την αποκατάσταση σχετικής ισορροπίας μεταξύ 
προσφοράς και ζήτησης εργασίας στις φορτ/κές εργα¬ 
σίες. 

Γ. Οι απομακρυνόμενοι με αίτησή τους συμπληρούντες 
το 55ο έτος της ηλικίας τους. 

Δ. Οι δικαιούχοι των θνησκόντων και εις το ΚΑΦ υπαγο- 
μένων προσώπων. 

Δικαιούχοι κατά την εφαρμογή του παρόντος λογίζο¬ 
νται: 

α) Η νόμιμος και μη διαζευγμένη σύζυγος και τα τέκνα 
(νόμιμα, νομιμοποιημένα αναγνωρισμένα, υιοθετημένα) 
τα μεν άρρενα μέχρι του 18ου έτους της ηλικίας τους, τα 
δε θήλεα μέχρι του 30ού έτους της ηλικίας τους και εφό¬ 
σον είναι άγαμα, ανεξάρτητα δε ηλικίας εφόσον αυτά είναι 
αποδεδειγμένα διαρκώς ανάπηρα και ανίκανα για εργασία, 
η δε αναπηρία τους αυτή διαπιστώνεται από την Πρωτο¬ 
βάθμια Υγειονομική Επιτροπή του ΙΚΑ. 

β) Οι γονείς και άγαμοι αδελφοί και αδελφές για τους 
οποίους ισχύουν οι ανωτέρω περί τέκνων διακρίσεις και 
εφόσον τους συντηρούσε αποκλειστικά ο θανών και είναι 
άποροι και ανίκανοι για εργασία. Ως ανίκανοι για εργασία 
γονείς θεωρούνται αυτοί που έχουν υπερβεί το 65ο έτος 
της η^κ'ιας τους. 

Τα πρόσωπα της πρώτης περιπτώσεως αποκλείουν τα 
πρόσωπα της δεύτερης. 

Άρθρο 14 

Προϋποθέσεις απονομής εφάπαξ αποζημιώσεως 

1. Οι για κάθε περίπτωση απαιτούμενες προϋποθέσεις 
έχουν ως ακολούθως: 

α) Λόγω γήρατος παρέχεται εφάπαξ αποζημίωση σ’ αυτόν 
που συμπληρώνει το 65ο έτος της ηλικίας του ή σ’ αυτόν που 
συνταξιοδοτείται λόγω γήρατος από το ΙΚΑ και έχει 1 θετή 
τουλάχιστον συμμετοχή στο ΚΑΦ συμπεριλαμβανομένης και 
της συμμετοχής και εις τα ΚΑΦ Λιμένα Κατακόλου και ΚΑΦ 
Ξηράς Κατακόλου. 

β) Λόγω σωματικής ή διανοητικής παθήσεως η οποία 
προέρχεται από νόσο και έχει σαν αποτέλεσμα την ορι¬ 
στική ανικανότητα προς την περαιτέρω άσκηση του επαγ¬ 
γέλματος και εφόσον έχει δετή τουλάχιστον συμμετοχή 
στο ΚΑΦ συμπεριλαμβανομένης και της συμμετοχής και 


εις τα ΚΑΦ Λιμένος Κατακόλου και ΚΑΦ Ξηράς Κατακό¬ 
λου. 

γ) Λόγω ατυχήματος σε συμβάν εν ώρα εργασίας και 
εφόσον ένεκα αυτού ο παθών καθίσταται διαρκώς ανίκα¬ 
νος για την περαιτέρω άσκηση του επαγγέλματος. Ανε¬ 
ξαρτήτως χρόνου, προϋπηρεσίας, ηλικίας και συμμετοχής 
στο ΚΑΦ εφόσον κατά το χρόνο τον οποίο έγινε το ατύ¬ 
χημα ήταν εφοδιασμένος με βιβλιάριο επαγγελματικής 
ταυτότητας το οποίο είχε χορηγηθεί νόμιμα από την Επι¬ 
τροπή και είχε αρχίσει να καταβάλλει τις εισφορές στο 
ΚΑΦ. 

Η ανικανότητα στις (β) και (γ) περιπτώσεις του παρόντος 
άρθρου διαπιστώνεται σύμφωνα με τις «περί διαπιστώ- 
σεως της ανικανότητας» ισχύουσες κάθε φορά διατάξεις 
της νομοθεσίας του ΙΚΑ από την Πρωτοβάθμια Υγειονο¬ 
μική Επιτροπή αυτού προς την οποία παραπέμπονται προς 
εξέταση οι παθόντες. 

Και στις δύο ανωτέρω περιπτώσεις (β) και (γ) η απομά¬ 
κρυνση του εργάτου και η χορήγηση σ’ αυτόν εφάπαξ απο¬ 
ζημίωσης είναι δυνατή εφόσον από την Υγειονομική Επι¬ 
τροπή του ΙΚΑ κρίθηκε οριστικά ανίκανος για το επάγ¬ 
γελμα του φορτ/τού ή συνταξιοδοτήθηκε από το ΙΚΑ για 
την ίδια αιτία. 

Η εκ μέρους του Οργανισμού κύριας ασφάλισης (ΙΚΑ) 
επιδότηση λόγω ασθενείας ή η συνταξιοδότηση λόγω προ¬ 
σωρινής ανικανότητας καμμία υποχρέωση δεν δημιουργεί 
στο ΚΑΦ για οποιαδήποτε παροχή. 

δ) Για τους λόγω πειθαρχικού παραπτώματος τιμωρουμέ- 
νους με οριστική αφαίρεση του επαγγελματικού βιβλιαρίου 
καθώς και για τους για λόγους ασφαλείας απομακρυνόμε¬ 
νους (περίπτωση Α εδαφ. δ και ε άρθρου 13) απαιτείται 1 θε¬ 
τής τουλάχιστον συμμετοχή στο ΚΑΦ συμπεριλαμβανομέ- 
νης και της συμμετοχής και τα πρώην ΚΑΦ Λιμένος Κατακό¬ 
λου και ΚΑΦ Ξηράς Κατακόλου. 

ε) ΓΓ αυτούς που απομακρύνονται από το επάγγελμα 
λόγω πλεονασμού προκειμένου να αποκατασταθεί η ισορ¬ 
ροπία μεταξύ προσφοράς και ζήτησης εργασίας στις 
φορτ/κές εργασίες οι απαιτούμενες προϋποθέσεις για το 
ποσό της εφάπαξ αποζημίωσης καθορίζονται με ειδική 
απόφαση. Απαραίτητα όμως για την περίπτωση αυτή απαι¬ 
τείται ειδική έκθεση του Προέδρου της ΕΡΦΛ-Ξ για την αι¬ 
τία και την ανάγκη του περιορισμού του αριθμού των εργα¬ 
τών και της ως εκ τούτου απομακρύνσεως από το επάγ¬ 
γελμα ορισμένου αριθμού αυτών. 

στ) Γ Γ αυτούς που με αίτησή τους αποχωρούν από το 
επάγγελμα απαιτείται να έχουν συμπληρώσει το 55ο έτος 
της ηλικίας τους και να έχουν 1 θετή συμμετοχή στο ΚΑΦ 
συμπεριλαμβανομένης και της συμμετοχής και εις τα 
πρώην ΚΑΦ Λιμένος Κατακόλου και ΚΑΦ =ηράς Κατακό¬ 
λου. 

ζ) ΓΓ αυτούς που δεν πληρούν τις προϋποθέσεις του 
χρόνου συμμετοχής στο ΚΑΦ ή της ηλικίας που απαιτείται 
για τη χορήγηση της αφάπαξ αποζημίωσης και γι' αυτούς 
που εξέρχονται του επαγγέλματος για οποιονδήποτε λόγω 
όπως αυτός αναφέρεται στο άρθρο 13 του παρόντος ερ¬ 
γάτες φορτ/τές, που υπάγονται στο ΚΑΦ για 2ετία τουλά¬ 
χιστον, χορηγείται αποζημίωση ίση με το 1/10 του βασι¬ 
κού ποσού της 1 θετούς συμμετοχής στο ΚΑΦ για κάθε 
έτος συμμετοχής σ’ αυτό και όχι για πλέον των 10 ετών 
συμμετοχή. Την παροχή αυτή δεν δικαιούνται αυτοί οι 
οποίοι δεν πληρούν την προϋπόθεση της 2ετούς συμμε¬ 
τοχής στο ΚΑΦ. 

Για την καταβολή της εφάπαξ αποζημίωσης στους δι¬ 
καιούχους των αποβιούντων απαιτείται η 8ετής τουλάχι¬ 
στον συμμετοχή στο ΚΑΦ του θανόντος. 

2. Σε όλες τις παραπάνω περιπτώσεις ως χρόνος συμ¬ 
μετοχής των εργατών εις το ΚΑΦ θεωρείται ο χρόνος που 
διανϋθηκε ως καταχωρημένο φορτ/τού ή σημειωτού: 


9368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Από της συστάαεως του πρώην ΚΑΦ Λιμένος Κατα- 
κόλου ήτοι από 4.9.36. 

β) Από συστάσεως του πρώην ΚΑΦ Ξηρός Κατακόλου 
ήτοι από και από 27.7.89 ημερομηνία υπαγωγής των Ση¬ 
μειακών στο ΚΑΦ Λιμένος Κατακόλου και 

γ) Από την ημερομηνία δημοσιεύσεως του παρόντος 
Κανονισμού ΚΑΦ σε ΦΕΚ, αντίστοιχα δια κάθε περί¬ 
πτωση. 

Ως αφετηρία για τον υπολογισμό του χρόνου συμμετο¬ 
χής θεωρείται η χρονολογία εφοδιασμού με επαγγελμα¬ 
τικό βιβλιάριο φορτ/τή - σημειωτή από τα ενοποιηθέντα 
ΚΑΦ. Δεν μπορεί ν’ αναγνωρισθεί ως χρόνος συμμετοχής 
ο χρόνος κατά τον οποίο εργάσθηκε ως φορτ/τής και εισέ¬ 
φερε στο ΚΑΦ πριν από τη χορήγηση επαγγελματικού βι¬ 
βλιαρίου εκτός και εάν προσελήφθη στην εργασία με από¬ 
φαση της Επιτροπής ως επίκουρος και εισέφερε ως εκ 
τούτου κανονικά στο ΚΑΦ του τελευταίου αυτού χρόνου 
το οποίο αποδεικνύεται από τη σχετική απόφαση της Επι¬ 
τροπής. 

Στην υπό των οικείων διατάξεων αναφερόμενη ΙΟετή 
τουλάχιστον συμμετοχή στο ΚΑΦ υπολογίζονται και τα έτη 
κατά τα οποία ο φορτ/τής απασχολήθηκε ως επίκουρος 
και εισέφερε στο ΚΑΦ πριν τη χορήγηση του βιβλιαρίου 
μονίμου φορτοεκ/τή, εφόσον ήταν εφοδιασμένος με προ¬ 
σωρινή άδεια άσκησης του επαγγέλματος επίκουρου 
φορτ/τή λιμένος ή ξηράς, η οποία εκδόθηκε από την οι¬ 
κεία ΕΡΦΛ ή ΕΡΦΞ ή από τους εξουσιοδοτημένους Προέ¬ 
δρους αυτών. 

3. Για την ακριβή διαπίστωση του χρόνου συμμετοχής του 
εργάτου στο ΚΑΦ η Υπηρεσία του ΚΑΦ στο τέλος κάθε 
μήνα σημειώνει τις σχετικές μεταβολές κάθε εργάτη (απου¬ 
σία, ασθένεια κ,λπ.) στο μητρώο ή στον ατομικό φάκελλο 
του εργάτη, όπως είναι υποχρεωμένη. Κάθε οργάνωση στο 
τέλος κάθε μήνα υποβάλλει στην Υπηρεσία του ΚΑΦ κατά¬ 
σταση στην οποία φαίνονται οι εργασθέντες και απουσιάζο- 
ντες εργάτες κατά το μήνα που πέρασε. 

Ημέρες αδικαιολόγητης απουσίας από την εργασία κα¬ 
θώς και οποιοσδήποτε χρόνος κατά τον οποίο δεν εισέ¬ 
φερε στο ΚΑΦ δεν αναγνωρίζονται ως χρόνος άσκησης 
επαγγέλματος και ασφάλισης στο ΚΑΦ. 

Άρθρο 15 

1. Των από τον παρόντα Κανονισμό προβλεπομένων 
παροχών δεν δικαιούνται οι εργάτες φορτοεκ/τές οι 
οποίοι είτε με υπαιτιότητά τους είτε με υπαιτιότητα της 
Διοίκησης του Σωματείου στο οποίο ανήκουν καθυστε¬ 
ρούν αδικαιολόγητα την καταβολή στο ΚΑΦ των υπέρ αυ¬ 
τού εισφορών πέραν του 3μήνου χρονικού διαστήματος 
και οι οποίοι για το λόγο αυτό διαγράφονται από το μητρώο 
των υπαγομένων στο ΚΑΦ με απόφαση της Διοικούσης 
αυτό Επιτροπής η οποία υπόκειται στην έγκριση του 
Γ.Γ.Π.Δ.Ε. 

Οι διαγραφόμενοι εργάτες φορτοεκ/τές στερούνται σ' 
αυτή την περίπτωση του δικαιώμαμτος των παροχών που 
απορρέουν από τον παρόντα Κανονισμό. 

Μπορούν όμως αυτοί και μετά τη σύμφωνα με τα παρα¬ 
πάνω διαγραφή τους να ζητήσουν με αίτησή τους την επα- 
νεγγραφή τους στο μητρώο του ΚΑΦ με την προϋπόθεση 
να καταβάλουν τα οφειλόμενα και να εκπληρώνουν τα¬ 
κτικά στο μέλλον τις έναντι αυτού υποχρεώσεις τους. 

Οπότε, αφού γίνει δεκτή η αίτησή τους, συνυπολογίζε¬ 
ται και όλη η πριν της διαγραφής τους υπηρεσία για την 
οποία έχουν καταβληθεί εισφορές ως και αυτή από της 
διαγραφής τους μέχρι της επανεγγραφής. 

Άρθρο 16 

Ποσό εφάπαξ αποζημίωσης 

1. Το ποσό της εφάπαξ αποζημίωσης το οποίο θα κατα¬ 
βάλλεται στους δικαιούχους ορίζεται κατά το μήνα Ιανουά¬ 


ριο κάθε έτους, ανάλογα με την οικονομική δυνατότητα 
του ΚΑΦ με απόφαση της Επιτροπής. 

Για τον προσδιορισμό του ποσού αυτού το οποίο θα κα¬ 
ταβάλλεται σε όσους απομακρύνονται από την εργασία 
τους κατά τη διάρκεια του έτους, λαμβάνονται υπόψη 
αφενός μεν οι εισφορές που έχουν πραγματοποιηθεί υπέρ 
ΚΑΦ κατά το διάστημα του προηγούμενου έτους, αφετέ¬ 
ρου δε τα αδιάθετα υπόλοιπα (αποθεματικά) κατά την 31 η 
Δεκεμβρίου του λήξαντος έτους καθώς και το ύψος των 
υποχρεώσεων, τις οποίες προβλέπεται ν’ αντιμετωπίσει 
κατά το καινούριο οικονομικό έτος. 

Σε καμία όμως περίπτωση το για παροχές ποσό για όλο 
το έτος δεν μπορεί να υπερβεί τα 2/3 των υπαρχόντων 
κατά το λήξαν έτος αποθεματικών. 

Η ανωτέρω απόφαση της Δ.Ε. του ΚΑΦ η οποία λαμβά- 
νεται κατά το μήνα Ιανουάριο κάθε έτους για τον καθορι¬ 
σμό του ποσού της εφάπαξ αποζημίωσης, πλήρως αιτιο¬ 
λογημένη και περιλαμβάνουσα όλα τα οικονομικά στοιχεία 
του ΚΑΦ και ειδικότερα τα στοιχεία σύμφωνα με τα οποία 
προσδιορίζεται το ποσό της εφάπαξ αποζημίωσης, υπο¬ 
βάλλεται πριν την εφαρμογή της στον Γ.Γ.Π.Δ.Ε. για 
έγκριση. 

2. Το υπό τις ανωτέρω προϋποθέσεις στους δικαούχους 
ποσό εφάπαξ αποζημίωσης ορίζεται υπό ομαλές οικονομι¬ 
κές συνθήκες του ΚΑΦ ανάλογα με τα έτη συμμετοχής σ’ 
αυτό όπως ακολουθεί: 

Για τους έχοντες ΙΟετή συμμετοχή στο ΚΑΦ δρχ. τε¬ 
τρακόσιες τριάντα μία χιλιάδες οκτακόσιες σαράντα δύο 
(431.842). 

Το ποσό αυτό θεωρείται βασικό και προσαυξάνεται 
κατά δρχ. εβδομήντα μία χιλιάδες εννιακόσιες εβδομήντα 
τρεις (71.973) για κάθε έτος συμμετοχής στο ΚΑΦ πέραν 
της 10ετίας και μέχρι συμπληρώσεως της 20ετούς συμμε¬ 
τοχής, για κάθε έτος δε πέαν της 20ετούς συμμετοχής 
προσαυξάνεται κατά δρχ. ογδόντα χιλιάδες διακό- 
σιες(80.200). Το συνολικό ποσό της εφάπαξ αποζημίω¬ 
σης δεν μπορεί να υπερβεί το ποσό των δρχ. ενός εκατομ¬ 
μυρίου εννιακοσίων εβδομήντα τεσσάρων χιλιάδων εκα¬ 
τόν τριάντα εννέα (1.974.139). 

Κλάσμα έτους πέραν των έξι μηνών λογίζεται πλήρες 
έτος για την κατά τα ανωτέρω προσαύξηση ποτέ όμως και 
για την εδραίωση του δικαιώματος λήψεως παροχής. 

3. Για τους απαμακρυνομένους λόγω ανικανότητας ή 
θανάτου, για τους οποίους ο χρόνους συμμετοχής ορίζε¬ 
ται κατώτερος της 10ετίας, βασικό ποσό για την εφάπαξ 
αποζημίωση θεωρείται αυτό της δεκαετούς συμμετοχής, 
οι δε προσαυξήσεις υπολογίζονται από τη συμπλήρωση 
της δεκαετίας. Πάντως σε περίπτωση απομακρύνσεως 
λόγω ανικανότητας ο υπολογισμός της παροχής γίνεται 
βάσει των ετών συμμετοχής στο ΚΑΦ του εργάτη, του 
χρόνου ανικανότητας και στη συνέχεια της συνταξιοδότη- 
σης από το ΙΚΑ, χωρίς να υπολογίζεται ως χρόνος συμμε¬ 
τοχής στο ΚΑΦ. Συνεπώς για τους εξερχόμενους ή αποβι- 
ώσαντες λόγω ατυχήματος το ποσό της εφάπαξ αποζημί¬ 
ωσης ορίζεται στο ποσό δεκαετούς συμμετοχής εκτός εάν 
ο παθών ή αποβιώσας έχει συμμετοχή πέραν της δεκαε¬ 
τίας, οπότε υπολογίζονται οι σχετικές προσαυξήσεις. Η 
Επιτροπή δύναται μετά από αίτηση των φορτ/τών ν' αυξή¬ 
σει το ποσό εφάπαξ αποζημίωσης μία (1) φορά κατ’ έτος, 
σε ποσοστό το οποίο δεν θα επηρεάζει την οικονομική δυ¬ 
νατότητα του ΚΑΦ. 

4. Εάν μετά τον κατά μήνα Ιανουάριο καθορισμό του πο¬ 
σού της εφάπαξ αποζημιώσεως κατά τη διάρκεια του οικο¬ 
νομικού έτους η οικονομική κατάσταση του ΚΑΦ συνολικά 
δεν επιτρέπει τη χορήγηση των αναφερομένων στην ανω¬ 
τέρω παράγραφο ποσών εφάπαξ αποζημίωσης δύναται δι’ 
αποφάσεως της Δ.Ε. του ΚΑΦ εγκρινομένης από το 
Γ.Γ.Π.Δ.Ε., να μειούνται αυτά ανάλογα με την οικονομική δυ- 

νατότητα του ΚΑΦ, δύναται ακόμη η Επιτροπή αντί αυτής 
της μείωσης να εκτιμήσει σύμφωνα με τις μικρότερες προ¬ 
βλέψεις στο άμεσο προσεχές μέλλον την οικονομική δυνα¬ 
τότητα του ΚΑΦ και να αποφασίζει την καταβολή του ποσού 
αποζημίωσης τμηματικά αφού προκαθορίσει το χρόνο και τα 
ποσά αυτής της τμηματικής καταβολής της εφάπαξ αποζη¬ 
μίωσης. 

Άρθρο 17 

Διαδικασία απονομής εφάπαξ αποζημίωσης 

Οι κατά τις διατάξεις του παρόντος δικαιούμενοι να τύ- 
χουν εφάπαξ αποζημίωσης πρέπει να υποβάλλουν στην 
Υπηρεσία του ΚΑΦ σχετική αίτηση συνοδευόμενη σε όλες 
τις περιπτώσεις με τα παρακάτω δικαιολογητικά. 

1. Βεβαίωση της Υπηρεσίας του ΚΑΦ βάσει των τηρου- 
μένων στοιχείων που υπάρχουν σ’ αυτήν για το χρόνο συμ¬ 
μετοχής στο ΚΑΦ στην οποία προστίθεται και ο χρόνος 
συμμετοχής των Φορτ/τών - Σημειωτών εκ των πρώην 
ΚΑΦ Λιμένος Κατακόλου και ΚΑΦ Ξηρός Κατακόλου. 

2. Βεβαίωση της οικείας Οργανώσεως. 

3. Το βιβλιάριο επαγγελματικής ταυτότητας. 

4. Ειδικότερα πέρα από τα παραπάνω δικαιολογητικά 
και τα παρακάτω αναφερόμενα σε κάθε περίπτωση. 

Α' Λόγω γήρατος. 

α) Ληξιαρχική πράξη γεννήσεως και σε περίπτωση αδυ¬ 
ναμίας γίνεται αποδεκτό σχετικό Πιστοποιητικό Δήμου ή 
Κοινότητας. 

Β' Λόγω σωματικής ή πνευματικής ανικανότητας. 

Γνωμάτευση της αναφερόμενης στο άρθρο 14 Υγειονο¬ 
μικής Επιτροπής σύμφωνα με την οποία να διαπιστώνεται 
η ανικανότητα του εργάτη ή σχετική απόφαση του ΙΚΑ 
περί οριστικής συνταξιοδοτήσεώς του γι’ αυτήν την αιτία. 

Γ' Λόγω ατυχήματος. 

α) Γ νωμάτευση της αναφερομένης στο άρθρο 14 Υγειο¬ 
νομικής Επιτροπής ή όπως και πιο πάνω, απόφαση συντα- 
ξιοδοτήσεως του ΙΚΑ και 

β) Έκθεση της αρμόδιας Υπηρεσίας ή πόρισμα ανακρί¬ 
σεων κατά τις διατάξεις της εκάστοτε ισχύουσες νομοθε¬ 
σίας οριζομένη διαδικασία από την οποία να προκύπτει ότι 
το ατύχημα έλαβε χώρα κατά τη διάρκεια της εργασίας και 
ένεκα ταύτης. 

Δ - Λόγο) πλεονασμού αριθμού εργατών. 

α) Αντίγραφο της προβλεπόμενης στο άρθρο 14 Εκθέ- 
σεως του Προέδρου της ΕΡΦΛ-Ξ. 

β) Απόσπασμα πρακτικού συνεδριάσεως της ΕΡΛΦ-Ξ 
εις το οποίο αναφέρεται η περί απομακρύνσεως από¬ 
φαση. 

γ) Αντίγραφο της σχετικής εγκριτικής αποφάσεως του 
Υπουργείου Εργασίας. 

δ) Τα λοιπά δικαιολογητικά τα οποία ειδικότερα έχουν 
ορισθεί. 

Ε' Λόγω πειθαρχικού παραπτώματος. 

α) Επικυρωμένο αντίγραφο της περί επιβολής ποινής 
αποφάσεως της ΕΡΛΦ-Ξ και της εγκριτικής απόφασης 
του Γ.Γ.Π.Δ.Ε. 

ΣΤ' Λόγω οικειοθελούς αποχωρήσεως. 

Για μεν την περίπτωση της συμπληρώσεως του 55ου 
έτους της ηλικίας τους, τα για την περίπτωση γήρατος δι- 
καιολογητικά, για δε την περίπτωση της πέραν των δύο 
ετών προσωρινής ανικανότητας και συνταξιοδοτήσεώς 
από το ΙΚΑ πλην των υπό στοιχεία 1,2 και 3 του παρόντος 
άρθρου για όλες τις άλλες περιπτώσεις οριζομένων δι- 
καιολογητικών και 

α) Δήλωση του αιτούντος ότι αποζημιούμένος αποχωρεί 
οριστικώς από το επάγγελμα έστω και αν μεταγενέστερα 
κριθεί ικανός για εργασία. 

β) Βεβαίωση του ΙΚΑ ή αντίγραφο αποφάσεως αυτού από 
την οποία να προκύπτει ότι ο αϊτών συνταξιοδοτείται από 
αυτό εν συνεχεία πέρα των δύο ετών λόγω προσωρινής ανι¬ 


κανότητας για την εξάσκηση του επαγγέλματος του Φορτο¬ 
εκφορτωτή - Σημειωτή. 

Ζ' Λόγω θανάτου. 

α) Ληξιαρχική πράξη θανάτου του αποβιώσαντος Φορ¬ 
τοεκφορτωτή - Σημειωτή. 

β) Βεβαίωση του ΚΑΦ περί του συνολικού χρόνου συμ¬ 
μετοχής σ’ αυτό καθώς και βεβαίωση της οικείας οργάνω¬ 
σης, στην οποία προστίθεται και ο χρόνος συμμετοχής των 
Φορτοεκφορτωτών - Σημειωτών. 

γ) Πιστοποιητικό οικογενειακής κατάστασης του θανό- 
ντος, ληξιαρχική πράξη τελέσεως γάμου και γεννήσεως 
των παιδιών των προστατευομένων σύμφωνα με τις διατά¬ 
ξεις του παρόντος ή πιστοποιητικό ηλικίας των γονέων αυ¬ 
τών που υπερβαίνουν το 65ο έτος της ηλικίας τους και 

δ) Βεβαίωση του Πρωτοδικείου ή της οικείας Μητρόπο¬ 
λης, ότι δεν έχει λυθεί ο γάμος του θανόντος μετά της συ¬ 
ζύγου του, ανάλογα με την περίπτωση. Εφόσον δεν υπάρ¬ 
χουν ληξιαρχικές πράξεις γεννήσεως των προστατεύομε- 
νων παιδιών, πιστοποιητικό της οικείας Δημοτικής ή Κοι¬ 
νοτικής Αρχής. 

Η’ Σε περίπτωση που δεν υπάρχουν οι προϋποθέσεις 
καταβολής της εφάπαξ αποζημίωσης: Δήλωση ότι αποζη- 
μιούμενος αποχωρεί οριστικά του επαγγέλματος. 

Άρθρο 18 

Ποσό εφάπαξ αποζημίωσης ενίων περιπτώσεων 

Κατανομή 

I. Το ποσό της εφάπαξ αποζημίωσης, για τις παρακάτω 
περιπτώσεις ορίζεται ως ακολούθως: 

α) Για την περίπτωση απομακρύνσεως λόγω πλεονα¬ 
σμού (περίπτωση β' του άρθρου 13) ορίζεται ειδικότερα, 
όπως παραπάνω στο άρθρο 14. 

β) Γ ια την περίπτωση απομακρύνσεως από το επάγ¬ 
γελμα λόγω πειθαρχικής ποινής όπως και στην περίπτωση 
α' εδαφ. ε' του άρθρου 13η απομάκρυνση γίνεται για λό¬ 
γους ασφαλείας και τάξεως, το ποσό της εφάπαξ αποζη¬ 
μίωσης ορίζεται στο μισό της καθοριζόμενης στο άρθρο 
16 αποζημίωσης για τους λοιπούς απομακρυνόμενους. 

γ) Στην περίπτωση που ο χρόνος συμμετοχής του θανό¬ 
ντος είναι μικρότερος της οκταετίας, η παροχή στους δι¬ 
καιούχους συνίσταται σε εφάπαξ αποζημίωση υπολογιζό¬ 
μενη σύμφωνα με τις διατάξεις της παρ. ΙΖ του άρθρου 14. 

Η προς τους δικαιούχους παροχή κατανέμεται σε ίσα 
μέρη μεταξύ των συντεχόντων μελών κάθε μίας από τις 
παραπάνω κατηγορίες, καταβαλόμενη ολόκληρη σε περί¬ 
πτωση που υφίσταται μόνο ένα μέλος κάθε κατηγορίας. 

Άρθρο 19 

Προσωρινή ανικανότητα - παροχή 

1. Εργάτες φορτοεκφορτωτές λιμένος ανεξαρτήτως 
ηλικίας που κρίθηκαν από την αρμόδια Υγειονομική Επι¬ 
τροπή του ΙΚΑ προσωρινά ανίκανοι για το επάγγελμα για 
συνεχή χρόνο 24 μηνών τουλάχιστον και τυγχάνουν για το 
χρόνο αυτό σύνταξη από το ΙΚΑ (σύνταξη - επίδομα - ανα¬ 
προσαρμογή), μπορόύν μετά την πάροδο του ανωτέρω 
24μήνου ή και πριν από την παρέλευση αυτού να ζητήσουν 
την οριστική από το επάγγελμα αποχώρησή τους και να τύ- 
χουν εφάπαξ αποζημίωσης εφόσον εκτός των ανωτέρω 
πληρούν και την άλλη στην περίπτωση β' του άρθρου 14 
(λόγω σωματικής ή διανοητικής ανικανότητας) οριζόμενη 
προϋπόθεση της οκταετούς συμμετοχής στο ΚΑΦ. 

Κατ’ εξαίρεση, στην περίπτωση αυτή ο ανωτέρω χρόνος 
των δύο ετών ανικανότητας και συνταξιοδοτήσεώς από το 
ΙΚΑ λογίζεται ως χρόνος συμμετοχής τους στο ΚΑΦ, όχι 
όμως και ο πλέον των δύο αυτών ετών. 

Ο χρόνος αυτός της διετίας λογίζεται ως χρόνος συμμε¬ 
τοχής και για τις περιπτώσεις τις οποίες ο ευρισκόμενος 
σε προσωρινή ανικανότητα και συνταξιοδότηση εργάτης 

κριθηκε από την Υγειονομική Επιτροπή οριστικώς ανίκα¬ 
νος ή απεβίωσε. 

2. Σ’ αυτήν την περίπτωση τα αιτούμενα δικαιολογητικά 
είναι: 

α) Αίτηση του ενδιαφερομένου και δήλωση αυτού ότι 
αφού αποζημιώθηκε σύμφωνα με τις διατάξεις του παρό¬ 
ντος Κανονισμού αποχωρεί οριστικά από το επάγγελμα 
έστω και αν κριθεί ικανός για εργασία. 

β) Βεβαίωση του ΙΚΑ ή αντίγραφο απόφασης αυτού, 
από την οποία να προκύπτει ότι ο αϊτών κριθηκε προσω¬ 
ρινά ανίκανος σύμφωνα με τα παραπάνω και έτυχε σύντα¬ 
ξης από αυτό. 

γ) Τα οριζόμενα δικαιολογητικά στα στοιχεία 1,2, και 3 
του άρθρου 17. Οι με τον τρόπο αυτό αποζημιούμενοι 
απομακρύνονται οριστικά και διαγράφονται από το μη¬ 
τρώο των εργατών και δεν δικαιούνται άλλη παροχή από 
τον ΚΑΦ. 

Άρθρο 20 

Οι υπό του παρόντος οριζόμενες παροχές απονέμονται 
κατόπιν αιτιολογημένης απόφασης της Δ.Ε. του ΚΑΦ στην 
οποία απαραιτήτους μνημονεύονται οι διατάξεις που δι¬ 
καιολογούν τη χορήγηση της παροχής. 

Η Επιτροπή επιλαμβάνεται της απονομής της παροχής, 
βάσει συνοπτικής εκθέσεως του Προϊσταμένου της Υπη¬ 
ρεσίας του ΚΑΦ ή του Εισηγητού της Επιτροπής μέσα 
στην οποία να φαίνονται τα στοιχεία και η επί του θέματος 
πρόταση ή γνώμη αυτού. 

Αντίγραφο της ληφθείσας από τη Δ.Ε. του ΚΑΦ οριστικής 
απόφασης επισυνάπτεται στο φάκελο του αιτούντος την πα¬ 
ροχή μέσα στον οποίο φυλάσσονται όλα τα στοιχεία που 
αφορούν το θέμα (έγγραφα - πιστοποιητικά γνωματεύσεις 
κ.λπ.) τα οποία αποτελούν τα βασικά απαραίτητα δικαιολο- 
γητικά της απονομής ή μη της παροχής. 

Η περί απονομής απόφαση της Δ.Ε. του ΚΑΦ κοινο¬ 
ποιείται με απόδειξη στο ενδιαφερόμενο. 

Άρθρο 21 

Η εφάπαξ παροχή καταβάλλεται προσωπικώς στους δι¬ 
καιούχους ή στους νομίμους αυτών πληρεξούσιους βάσει 
αποδείξεων οι οποίες χαρτοσημαίνονται. 

Άρθρο 22 

Σε περίπτωση θανάτου φορτοεκφορτωτού εφοδιασμέ¬ 
νου με βιβλιάριο επαγγελματικής ταυτότητας και ανεξαρ¬ 
τήτως εάν οι δικαιούχοι αυτού δικαιούνται της λόγω θανά¬ 
του εφάπαξ αποζημίωσης, καταβάλλεται βοήθημα για 
έξοδα κηδείας μέχρι του ποσού των εκατό χιλιάδων 
(100.000) δρχ. Το ποσό αυτό καταβάλλεται στην οικογέ¬ 
νεια του θανόντος ή στος επιμελούμενους της κηδείας 
του. 

Άρθρο 23 

Έκπτωση - Στέρηση - Παραγραφή Δικαιώματος 

1. Το δικαίωμα εφάπαξ παροχής χάνεται: 

α) Εάν αυτός που υπάγεται στο ΚΑΦ και δικαιούται πα¬ 
ροχής καταστεί ανάπηρος εκ προθέσεως ή καταδικασθεί 
με τελεσίδικη δικαστική απόφαση, για κακούργημα που 
αυτός διέπραξε. 

β) Εάν καταδικασθεί σε εγκληματική ποινή για κλοπή, 
υπεξαίρεση ή ιδιοποίηση δικαιωμάτων του ΚΑΦ. 

Και στις δυο παραπάνω περιπτώσεις εάν υπάρχουν πρό¬ 
σωπα της οικογένειας του καταδικασθέντος εκ των ανα- 


φερομένων στο άρθρο 13 του παρόντος αυτά δικαιούνται 
το 80% της κατά τους όρους του παρόντος Κανονισμού 
οριζομένης παροχής. 

2. Το δικαίωμα εφάπαξ παροχής μελών οικογένειας χά¬ 
νεται: 

α) Εάν αυτά καταδικασθούν με τελεσίδικη απόφαση 
ποινικού δικαστηρίου για πράξη, συνέπεια της οποίας 
υπήρξε ο θάνατος του ασφαλισμένου. 

β) Ως προς τη χήρα σύζυγο, εάν εκπέσει αυτή της επι- 
τροπίας των τέκνων της εξαιτίας ανάρμοστης συμπεριφο¬ 
ράς. 

3. Το προς παροχή δικαίωμα παραγράφεται μετά παρέ¬ 
λευση τριετίας από της γεννέσεώς του. 

Άρθρο 24 

Αυτοί που τυγχάνουν παροχής από το ΚΑΦ δεν μπορούν 
στο εξής να αναλάβουν οποιαδήποτε εργασία που να έχει 
σχέση με τις φορτοεκφορτώσεις λιμένος Κατακόλου και 
εργασία που ρυθμίζεται από τις κείμενες διατάξεις περί 
φορτοεκφορτωτικών εργασιών. 

Άρθρο 25 

1. Οι από 1η Απριλίου 1998 και μέχρι έναρξης ισχύος 
του παρόντος Κανονισμού εκδοθείσες τυχόν αποφάσεις 
της Δ.Ε. κρίνονται σύμφωνα με τις διατάξεις του παρό¬ 
ντος. 

2. Κατά τις διατάξεις του παρόντος Κανονισμού κρίνο- 
νται και οι περιπτώσεις χορηγήσεων παροχής εφ’ άπαξ 
των οποίων οι αιτήσεις εκκρεμούν καθώς και κάθε οφειλή 
των πρώην ΚΑΦ Λιμένος και ΚΑΦ Ξηράς Κατακόλου, η 
οποία απορρέει από υποχρεώσεις των εν λόγω ΚΑΦ (από¬ 
δοση κρατήσεων, αποζημίωσης συνεδριάσεων μελών επι¬ 
τροπών, πληρωμή παγίων δαπανών κ.ά.) από 1η Ιανουα- 
νουαρίου 1998 και οι οποίες δεν έχουν εκκαθαρισθεί μέ¬ 
χρι δημοσίευσης του παρόντος. 

Άρθρο 26 
Γενικές Διατάξεις 

1. Με την καταβολή της εφάπαξ αποζημίωσης εξαντλεί¬ 
ται το δικαίωμα των λαβόντων για λήψη οποιοσδήποτε άλ¬ 
λης παροχής από το ΚΑΦ. 

2. Κατά την καταβολή της εφάπαξ αποζημίωσης από 
τους δικαιούχους παρακρατείται κάθε οφειλή του εργά¬ 
του προς το ΚΑΦ για δάνειο κ.λπ. που έλαβε αυτός κατά 
τη διάρκεια που ήταν εν ενεργεία. 

Άρθρο 27 

Από την έναρξη ισχύος του παρόντος καταργείτι κάθε 
άλλη διάταξη αντικείμενη στο παρόν ή ρυθμίζουσα διαφο¬ 
ρετικά τα του Κανονισμού λειτουργίας κ.λπ. 

Άρθρο 28 
Κάλυψη δαπάνης 

Από τις διατάξεις του παρόντος προκαλείται δαπάνη εις 
βάρος του προϋπολογισμού του ΚΑΦ, το ύψος της οποίας 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 10 Ιουλίου 1998 
Ο Γ ενικός Γ ραμματέας Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

